- rbp
                                         udskrift
                                             af
                         sø- & handelsrettens dombog
                                        ____________
                                           dom
afsagt den 18. september 2014
v-10-13
                                    dansand a/s
                                    (advokat torben krath)
                                    mod
                                    dsn a/s
                                    (advokat ronny herman wisholm)
indledning
sagen vedrører spørgsmålet om, hvorvidt dansand a/s kan forbyde dsn a/s (herefter dsn)
at gøre brug af navnet dansand, dan sand eller dan-sand som en del af virksomhedsnavn
eller som del af sin markedsføring.
påstande
                                               -2-
dansand a/s har nedlagt følgende påstande:
påstand i:
dsn tilpligtes at anerkende, at dsn er uberettiget til i det centrale virksomhedsregister
(cvr) at være registreret med navnet ”dan sand dsn a/s” for en produktionsenhed, og
dsn tilpligtes inden 14 dage at forlange registreringen ændret, således at betegnelserne
”dan-sand”, ”dan sand” og ”dansand” ikke optræder som en del af navnet for produkti-
onsenheden.
påstand ii:
dsn forbydes, herunder på hjemmesiden www.dansand.com, at markedsføre, at man hand-
ler med ”dansand produkter”.
påstand iii:
dsn forbydes, herunder på hjemmesiden www.dansand.com, at angive sig som ”dsn a/s –
dansand.com” og ”dsn a/s – www.dansand.com”, ligesom det forbydes dsn at angive sig
som ”dan-sand 96 56 41 00”
påstand iv:
dsn tilpligtes at anerkende, at denne i strid med tidligere domme og forlig fortsat er regi-
streret som dan-sand” hos www.krak.dk og hos www.erhverv/nnmarkedsdata.dk med filia-
len ”dan sand dsn a/s”, og tilpligtes inden 14 dage at forlange registreringerne ændret, så-
ledes at betegnelserne ”dan-sand”, ”dan sand” og ”dansand” ikke optræder.
påstand v:
dsn tilpligtes at betale dansand a/s erstatning for markedsforstyrrelse, hvilken erstatning
foreløbigt kræves betalt med 100.000 kr.
dsn har nedlagt påstand om frifindelse.
                                                -3-
oplysningerne i sagen
parterne
dansand a/s
dansand a/s blev stiftet i 1971. i 1986 havde selskabet navnet silkeborg kvartssand a/s. den
21. september 1989 tog selskabet binavnet dansand silkeborg a/s. den 26. november 1991
blev binavnet til selskabets hovednavn. i januar 2002 tog selskabet binavnet dansand a/s.
den 30. juli 2002 ændrede selskabet navn til dansand a/s, og dansand silkeborg a/s blev et
binavn.
      selskabet fik i 1995 registreret figurmærket dansand, der fremstår således:
dansand a/s har hjemmesiden www.dansand.dk.
dsn
svend erik riisager købte i 1946 en vognmandsvirksomhed i bindslev, som var stiftet i 1926.
virksomhedens navn blev ændret til svend e. riisager. virksomheden drev desuden forret-
ning med salg af støbe- og vejmaterialer. fra 1973 drev svend erik riisagers enke virksom-
heden. i 1989 blev virksomheden overtaget af mogens riisager. i 1985 blev virksomheden
delt op, således at råstofindvinding fortsatte i firmaet dan-sand v/ mogens riisager. udover
de oprindelige sand- og granitprodukter er sortimentet udvidet til et sortiment indenfor kir-
ke- og kirkegårdsartikler.
      dsn ejes i dag af mogens riisager og sønnerne svend erik riisager og morten riisa-
ger.
      dansign reklame sendte den 29. april 1986 tre forslag til bomærke for mogens riisa-
gers virksomhed. mogens riisager valgte et mærke, hvor ordene dan sand er adskilt af et
dannebrogsflag. mærket fremstår således:
                                                    -4-
mærket blev anvendt på virksomhedens fakturaer og brevpapir sammen med et mærke,
hvor ordene dan sand er omsluttet af to skråt skårne cirkler. dette mærke blev registreret
som figurmærke i 1993 efter ansøgning i 1989. mærket fremstår således:
begge mærker anvendes blandt andet til tryk på poser og sække, der anvendes til sand- og
granitprodukter. mærkerne er trykt både alene og sammen med selskabets telefonnummer
96 56 41 00.
        af udskrift fra det centrale virksomhedsregister af 17. marts 2014 fremgår det, at sel-
skabets aktuelle navn er dsn a/s. parterne er enige om, at ”dansand” eller kombinationer
heraf ikke fremgår af dsns registreringer i registeret.
      dsn har hjemmesiden www.dansand.com. af udskrifter fra hjemmesiden dateret 28.
december 2012 og 30. oktober 2013 fremgår det blandt andet:
      ”…
      om dansand.com
      hos dsn a/s forsøger vi så vidt muligt at kunne tilbyde et komplet program af artikler til kir-
      ker og kirkegårde. sortimentet spænder lige fra alterlys, kirkesølv, kirkeartikler, dansand pro-
      dukter, rengøringsartikler og arbejdstøj til redskaber, skilte, maskiner, granit- og sandprodukter
      samt meget andet.
      …”
af udskriften fra hjemmesiden dateret 28. december 2012 fremgår teksten ”dsn a/s – dan-
sand.com” og ”dsn a/s – www.dansand.com”.
aftale om brug af navnet og mærket dansand
parterne er enige om, at de ikke var bekendt med hinandens virksomheder før 1989.
      i 1989 søgte dansand a/s om registrering af varemærket dansand. dsn gjorde indsi-
gelse imod registreringen, hvilket førte til, at patentankenævnet afslog registreringen.
                                                   -5-
      der var herefter korrespondance mellem parterne vedrørende en tvist om selskabernes
navne. parterne indgik i marts 1995 sålydende aftale:
      “…
                                              aftale
      mellem                                                      mogens k. risager
                                                                  …
                                                                  (i det flg. benævnt risager)
      og
                                                                  dansand silkeborg a/s reg.
                                                                  nr.48330
                                                                  …
                                                                  (i det flg. benævnt ds)
      er dags dato indgået følgende aftale:
                                                   1.
      riisager, der driver dan-sand v/mogens k. riisager har ved registreringsbevis udstedt
      den 29. juni 1993 af patentdirektoratet under reg. nr. vr 04.093.1993 i klasserne 1, 19 og
      31, for så vidt angår varer af dansk oprindelse opnået registrering af figurmærket ”dan-
      sand”.
                                                   2.
      ds har siden november 1991 som hovednavn i erhvervs- og selskabsstyrelsen haft ”dan-
      sand silkeborg” registreret og før denne tid haft dette registreret som binavn.
                                                   3.
      riisager bekræfter herved, at han tidsubegrænset har givet ds tilladelse til
      a. at anvende betegnelsen dansand silkeborg og/eller dansand som firmanavn.
      b. at lade figurmærket ”dansand” registrere som varemærke i de varemærkeklasser,
           som ds måtte finde relevante.
                                                   4.
      som vederlag herfor betaler ds til riisager et engangsvederlag stort kr. 100.000,00, der er-
      lægges samtidig med parternes underskrivelse af nærværende aftale. parterne er enige
      om, at såfremt vederlaget er momspligtigt, betaler ds i tillæg til vederlaget moms med
      kr. 25.000,000
      …”
aftalen er underskrevet af mogens riisager og af viktor jensen for dansand silkeborg a/s.
første sag
dsn meddelte ved brev af 2. december 1998 til dansand silkeborg a/s, at dsn pr. 1. juli
1998 var blevet omdannet til aktieselskab, og at selskabets nye navn var ”dan-sand nord
a/s”.
      dansand silkeborg a/s gjorde indsigelse overfor dsns nye navn ved brev af 5. januar
1999. dsn fastholdt brugen ved brev af 12. januar 1999.
                                                        -6-
      dansand silkeborg a/s anlagde herefter sag mod dsn ved retten i hjørring med på-
stand om, at dsn skulle tilpligtes at anerkende at være uberettiget som navn at anvende be-
tegnelserne ”dan sand nord a/s” og ”dan-sand nord a/s”. dsn blev frifundet ved dom af
28. december 2000. dansand a/s ankede sagen til vestre landsret, der den 13. december
2001 afsagde dom i overensstemmelse med dansand silkeborg a/s’ påstand. af præmisser-
ne fremgår det:
      ”…
      ved aftalen af 29. og 30. marts 1995 mellem appellanten og mogens k. riisager, be-
      kræftede riisager, at han, der drev virksomheden dan-sand, tidsubegrænset gav
      dansand silkeborg a/s, der siden november 1991 havde haft registreret "dansand
      silkeborg" som hovednavn i erhvervs- og selskabsstyrelsen, tilladelse til at anvende
      betegnelserne "dansand silkeborg" og/eller "dansand" som firmanavn.
      herved accepterede mogens riisager, at appellanten, der var et aktieselskab, an-
      vendte disse betegnelser som selskabsnavne.
      efter aftalens ordlyd og oplysningerne om den efterfølgende samhandel mellem
      mogens riisagers virksomhed dan-sand og appellanten lægges det til grund, at
      mogens riisager ikke ved aftalen havde afskåret sig fra fortsat at anvende "dan-
      sand" som betegnelse for sit firma.
      aftalen må forstås således, at parterne var enige om, at anvendelsen af en bindestreg
      mellem "dan" og "sand", ikke adskiller virksomhedsbetegnelserne. efter aftalens
      indgåelse var begge aftalens parter således berettigede til at anvende samme beteg-
      nelse som firmanavn.
      det må endvidere antages, at mogens riisager kunne overdrage sin ret til fortsat
      anvendelse af firmabetegnelsen "dan-sand"
      det forhold, at mogens riisager i 1995 indgik aftalen med et aktieselskab, der alle-
      rede havde registreret den betegnelse, aftalen angik, som sit selskabsnavn, indebæ-
      rer, at han i 1998 kun kunne overdrage retten til firmanavnet til det nystiftede sel-
      skab med de begrænsninger, der følger af aktieselskabslovens § 153. ved registre-
      ring og anvendelse som selskabsnavn må det selskab, retten til betegnelsen er over-
      draget til, derfor sikre, at der sker tydelig adskillelse fra appellantens selskabsnavn,
      jf. aktieselskabslovens § 153, stk. 2, 1. pkt., og at det navn, der registreres og anven-
      des, ikke er egnet til at vildlede, jf. § 153, stk. 3, 1. pkt.
      landsretten finder, at tilføjelse af "nord" ikke adskiller "dan sand" og "dan-sand"
      tydeligt fra "dansand silkeborg". landsretten lægger herved vægt på, at tilføjelse af
      ordet "nord" nærliggende kan opfattes som betegnelse for en afdeling inden for
      samme virksomhed. landsretten lægger endvidere vægt på, at det efter bevisførel-
      sen må lægges til grund, at der er sket forveksling mellem virksomhederne efter re-
      gistreringen af "dan sand nord a/s"
                                                -7-
       …”
anden sag
dansand a/s anlagde sag mod dsn den 7. oktober 2002, blandt andet med på-
stand om, at dsn skulle fjernet navnet ”dan sand” og ”dan sand nord” fra sin
hjemmeside og fra en række søgemaskiner og registre på internettet. dsn tog be-
kræftede til genmæle overfor disse påstande. retten i hjørring afsagde dom den
18. marts 2003, hvoraf det fremgår, at der afsiges dom efter dansand a/s’ påstan-
de. det fremgår desuden, at dsn skal anerkende at være uberettiget til at anvende
binavnet ”dan sand kirkegårdartikler a/s”. denne sidste del af dommen blev an-
ket til vestre landsret. vestre landsret stadfæstede dommen den 17. marts 2004.
       dansand a/s indleverede fogedrekvisition til fogedretten i hjørring den 29.
april 2003, idet det blev anført, at dsn ikke havde opfyldt sine forpligtigelser i
henhold til den upåankede del af dommen af 18. marts 2003.
tredje sag
dansand a/s anlagde sag mod mk riisager transport a/s, som er dsns søster-
selskab, ved retten i hjørring den 21. maj 2003. ved dom af 29. september 2003
blev det bestemt, at mk riisager transport a/s skulle anerkende at være uberetti-
get til at anvende selskabsnavnet ”dan sand granit a/s”, herunder som binavn.
fjerde sag
dansand a/s anlagde herefter sag mod dsn, hvilken sag blev forligt mellem parterne med
følgende retsforlig af 4. marts 2004:
       ”det forbydes sagsøgte, dsn a/s …, at anvende selskabsnavnet dansand, dan-sand eller dan
       sand som hovednavn, såvel som binavn.
       …”
femte sag
mogens riisager, morten rissager og svend erik riisager stiftede herefter dan sand i/s.
       dansand a/s anlagde sag mod dan sand i/s og interessenterne den 18. august 2004
ved retten i hjørring. ved dom af 6. april 2005 blev det forbudt dan sand i/s og interessen-
terne at anvende virksomhedsnavnene ”dansand”/”dan-sand” og/eller ”dan sand”.
                                               -8-
       dommen blev anket til vestre landsret, der den 23. maj 2006 stadfæstede dommen.
tredjemands hjemmesider
den 25. september 2009 rettede dansand a/s’ advokat henvendelse til dsns advokat og på-
talte brugen af navnet/varemærket ”dansand” i krak og eniro.
       dsn rettede den 28. oktober 2009 henvendelse til krak med anmodning om, at selska-
bets registreringer blev ændret, blandt andet således at ”dan sand”, ”dan-sand” og ”dan-
sand” udgik af registeret. dsn rettede samme dag en tilsvarende henvendelse til eniro
danmark.
       den 13. september 2010 rettede dansand a/s’ advokat henvendelse til dsns advokat
og krævede, at dsn ophørte markedsføring under anvendelse af ordet ”dansand”, idet der
blandet blev henvist til en række søgeresultater fra internettet.
       ved opslag på www.krak.dk den 21. december 2012 fremkommer dan-sand som søge-
resultat for blandt andre dsn.
       ved opslag på erhverv.nnmarkedsdata.dk den 30. oktober 2013 for dsn fremkommer
oplysninger om filialen ”dan sand dsn a/s”. der er enighed om, at denne hjemmeside byg-
ger på den tidligere online telefonbog de gule sider.
       ved anvendelse af søgeordet ”dansand” på google den 4. april 2014 fremkommer ca.
504.000 resultater. dansand a/s’ hjemmeside er første resultat og dsns hjemmeside er andet
resultat. ved anvendelse af søgeordet ”dansand.dk” på google samme dag fremkommer ca.
14.000 resultater. dansand a/s’ hjemmeside er første resultat, og dsns hjemmeside er tredje
resultat. i begge tilfælde fremgår omtale af ”dansand produkter” for dsns hjemmeside.
forvekslinger
johan schlüter, der er fuldmægtig for dsn vedrørende varemærkeregistrering, skrev den 15.
marts 2013 til dsn, men på dansand a/s’ postadresse.
       der er herudover fremlagt et antal eksempler på henvendelser til dsn, som der er
enighed om, fejlagtigt er tilgået dansand a/s. en del af henvendelserne vedrører dsns kir-
kegårdsartikler, ligesom der er eksempler på fejlfaktureringer og fejlindbetaling.
forklaringer
                                                 -9-
poul k. beck har forklaret, at han er administrerende direktør i dansand a/s. han har haft
tilknytning til virksomheden hele livet, idet hans far startede virksomheden. han blev ansat i
1992 og har været administrerende direktør siden 2002.
       virksomhedens kunder falder i 3 segmenter: industri og byggeri, sport og fritid samt
privatpersoner. industri og byggeri omfatter business til business salg af kvartssand. kvarts-
sand er gammelt sand, som findes i en formation ved brædstrup. dansand a/s har en stor
markedsandel. sport og fritid omfatter blandt andet sand, sten og grus, som er godkendt ef-
ter europæiske standarder. virksomheden ejer blandt andet varemærket faldsand, der bru-
ges som faldunderlag ved legepladser. sortimentet omfatter også græs til golf- og fodbold-
baner. til privatkunder har virksomheden blandt andet danfugesand, som er ukrudtshæm-
mende, og som virksomheden har patent på. virksomheden omsætter for ca. 110 mio. kr.
       der anvendes mange ressourcer på markedsføring. budgettet er et par mio. kr. på eu-
ropæisk plan og mellem en halv og en hel mio. kr. i danmark. markedsføringen omfatter tv-
reklamer, magasiner med mere. virksomhedens logo er også vist på facaden af industriens
hus.
       virksomheden har rigtigt mange telefoniske henvendelser hver dag. han har tidligere
haft sin arbejdsplads, så han kunne høre, at der var mange fejlopkald vedrørende dsns kir-
kegårdsartikler, hvilket er et irritationsmoment. virksomheden modtager også regninger,
som skulle have været sendt til dsn. af og til kommer der også rykkere, hvilket de ikke er
vant til. når der kommer en regning, skal den godkendes inden betaling. de fejlsendte reg-
ninger bliver sendt rundt i organisationen for at finde den korrekte adressat, hvilket koster
resurser. der er også risiko for, at de fejlsendte regninger fejlagtigt bliver betalt. der kom for
eksempel en regning vedrørende reparation af en mercedes. han er den eneste, der kører
mercedes, og han fik han regningen ind på sit bord. det viste sig, at regningen vedrørte en
arbejdsvogn, der tilhører dsn. kunder retter også henvendelse, fordi de tror, at dsn er en
slags underafdeling af dansand a/s. problemerne er særligt udtalte på de områder, hvor
virksomhederne har overlappende produkter. de sælger ikke længere produkter til dsn,
sådan som det tidligere var tilfældet.
       der er ikke eksempler på, at dansand a/s har bevæget sig ind på dsns forretningsom-
råder. ovntørret sand er et kerneprodukt for dansand a/s og har været i mange år. danfu-
gesand har intet med stenmel at gøre og er et helt unikt produkt.
                                                - 10 -
       han husker ikke årsagen til, at selskabet skiftede navn fra dansand silkeborg til dan-
sand a/s. han mener, at det var i den periode, hvor virksomheden flyttede fra silkeborg til
brædstrup. de tidligere forretningssteder i vejle og herning blev også nedlagt.
       han husker ikke, hvordan dansand a/s’ hjemmeside så ud i 2002. hjemmesiden er i
dag delt op efter de tre hovedsegmenter. hjemmesiden er mest til information. organisatio-
nen er opdelt på samme måde. man kan sagtens se forskel på dansand a/s’ hjemmeside og
dsns hjemmeside, men hvis man kun har sporadisk kendskab til virksomhederne, kan der
opstå forvekslingsproblemer. han kan godt forstå, hvis folk tror, at dsns virksomhed hed-
der dan sand.
morten riisager har forklaret, at han har haft tilknytning til dsn, siden han blev født. han
blev ansat som 11-årig og har været ansat siden. han har haft alle arbejdsopgaver i virksom-
heden. i begyndelsen var det mest praktiske opgaver. siden har han været sælger, haft bog-
føringsopgaver, og i de senere år har han haft opgaver indenfor indkøb og ledelse. i dag læ-
ser han til maskinmester på fuld tid.
       der er gennemført generationsskifte, således at han i dag ejer virksomheden sammen
med sin bror svend erik riisager. hans far mogens riisager driver fortsat dansand v/ mo-
gens riisager. han kender ikke noget til dette firma. det er ikke hans indtryk, at der er tale
om fuldtidsbeskæftigelse. firmaet har en lille kontorplads i dsns lokaler, der ikke bruges of-
te.
       markedsføringen har fulgt samme linje, siden hans farfar drev virksomheden, hvor
produkterne primært var sten, granit og sand. dansand a/s har derimod bevæget sig ind på
dsns markedsføringslinje, idet dansand a/s i dag anvender varemærket dansand med rød
skrift på hvid baggrund. dsn anvender begge varemærker i deres markedsføring, men der
er tendens til at bruge varemærket uden halvcirklerne. varemærket bruges, hvor der er
plads til det, herunder også på for eksempel t-shirts og biler.
       dsn sælger ikke til industri og byggeri. kirkegårdene kan godt købe en større mæng-
de sand, men det er sjældent. som oftest sælges små mængder. dsn driver ikke virksomhed
inden for sport eller fritid og sælger ikke græs eller faldsand, men derimod poser med frø.
selskabets hovedomsætning er artikler til kirker og kirkegårde. han kender ikke fordelingen
mellem sten- og sandprodukter og kirkegårdsartikler.
                                                - 11 -
       på hjemmesiden er der et login, således at man kan handle online. det er kun kirker og
kirkegårde, der har login. alle andre kunder skal ringe og bestille. det er ikke muligt at købe
gør-det-selv produkter på hjemmesiden. årsagen til, at der på hjemmesiden står: ”dsn a/s
– www.dan-sand.com”, er for at vise, hvilket selskab der står bag hjemmesiden. han har ik-
ke oplevet, at kunder har ringet til dsn ved en fejl. han kender ikke til forvekslingssituatio-
ner. når det på hjemmesiden fremgår, at der sælges ”dansand produkter” er det, fordi pro-
dukterne har dette varemærke.
       hverken han eller andre i dsn har anmodet om optagelse på krak, eniro eller andre
steder. han regner med, at onlineregistreringerne stammer fra nogle gamle telefonbøger.
dsn har flere gange anmodet om ændring af de registrerede oplysninger. dsn har ingen in-
teresse i forveksling med dansand a/s. registreringen af dansand som p-nummer i det cen-
trale virksomhedsregister blev opdaget i forbindelse med denne sag og blev straks rettet.
erhvervsstyrelsen kunne ikke oplyse, hvornår registreringen var blevet foretaget.
parternes synspunkter
dansand a/s gør til støtte for påstand i gældende, at dsn overtræder såvel tidligere domme
som forlig ved at lade "dan sand" indgå som en del af deres firmanavn. der henvises herved
til de 5 tidligere sager, hvor dansand a/s har fået medhold. det bemærkes, at mogens riisa-
ger fortsat driver virksomhed med dansand navnet, men blot i regi af sit personlige firma.
der er ikke under denne sag dokumenteret nogen form for realitet i denne konstruktion, og
konstruktionen må derfor antages at være proforma. subsidiært gøres det gældende, at der
er tale om benyttelse af egne kendetegn på en sådan måde, at dette er egnet til at skabe for-
vekslingsrisiko med andres kendetegn. dsn burde på et langt tidligere tidspunkt have sør-
get for, at registreringen i det central virksomhedsregister blev slettet.
       til støtte for påstand ii gøres gældende, at dsn handler i strid med god markedsfø-
ringsskik, når dsn markedsfører, at man handler med "dansand produkter", idet dsn her-
ved fremkalder og bestyrker en forveksling mellem de to parter og derved snylter på den
massive markedsføringsindsats, dansand a/s igennem en årrække har bekostet af nav-
net/varemærket/forret-ningskendetegnet "dansand", herunder navnlig ved salg af sand. der
er således dokumenteret en række forvekslingstilfælde, og det må antages at disse kendte til-
fælde alene er toppen af isbjerget. samtidigt bemærkes det, at dsn gennem sit varesorti-
                                                  - 12 -
ment godt kan levere fejlordrer, mens dansand a/s ikke har kirkegårdsartikler og derfor ik-
ke kan levere forkert placerede ordrer.
        til støtte for påstand iii gøres gældende, at dsn anvender "dansand" som firmanavn,
hvilket er i strid med flere tidligere retsafgørelser og forlig, idet angivelserne "dsn a/s -
dansand. com" og "dsn a/s - www.dansand.com" er angivelser, der har karakter af firma-
navne. angivelsen af "dan-sand 96 56 41 00" indebærer desuden, at dsn i strid med tidligere
retsafgørelser og forlig anvender "dan sand" som firmanavn, idet et varemærke ikke kan
være indehaver af et telefonabonnement. dsn har endvidere valgt at have fælles adresse
samt telefonnummer med det af dsns direktørs personligt ejede firma dan sand v/mogens
krabbe riisager, der agerer i samme branche som dsn.
        til støtte for påstand iv gøres gældende, at dsn er uberettiget til at være registreret
med "dan-sand" og/eller "dan sand dsn a/s", idet dette er i strid med tidligere domme og
forlig, og idet dsn herved medvirker til at øge forveksleligheden mellem de to parter. end-
videre har dsn qua de tidligere afsagte domme en positiv forpligtelse til aktivt at forsøge at
forhindre fejlagtige registreringer, eksempelvis hos krak, nn markedsdata mv., hvilket dsn
trods påtaler ikke gør, og hvilket igen viser, at dsn ikke har nogen vilje til at undgå forveks-
linger.
        til støtte for påstand v gøres gældende, at dsn i sin markedsføring, herunder den
markeds-føring, der er omfattet af påstandene i-iv har skabt og skaber en sådan markedsfor-
styrrelse, at det berettiger dansand a/s til erstatning. erstatningen og vederlaget bør fastsæt-
tes til 100.000 kr. under hensyn til de betydelige omkostninger, som dansand a/s har haft i
forbindelse med fejlhenvendelser og i øvrigt således, at erstatningen har en sådan størrelse,
at denne er egnet til at tjene som advarsel overfor dsn.
        det bestrides i øvrigt, at selskaberne skulle have forskellige geografiske områder i
danmark, idet begge selskaber markedsfører sig og sælger over hele landet, ligesom det
fastholdes, at der er et sammenfald for så vidt angår kunder, der ønsker at købe sand.
        det bestrides også, at dansand a/s’ design- og markedsføringslinje skulle udgøre en
efterligning af dsns, og at dansand a/s selv skulle have noget medansvar for forvekslinger-
ne.
                                                  - 13 -
dsn gør gældende, at dsn er berettiget til at drive virksomhed ved anvendelsen af sel-
skabsnavnet dsn a/s samt at anvende det hos patent- og varemærkestyrelsen registrerede
varemærke/fi-gurmærke dan sand adskilt af et dannebrogsflag og omkranset af 2 halvcirk-
ler. dsn er berettiget til at anvende hjemmesiden www.dansand.com og til at markedsføre
hjemmesidens adresse, uanset om www er nævnt eller ej.
        dsn har siden 1960erne og i særdeleshed siden 1985/1986 aktivt og konsekvent an-
vendt varemærket/figurmærket. dsn er berettiget til at anvende selskabets varemær-
ke/figurmærke i alle farvekombinationer, herunder at anvende varemærket/figurmærket ud-
ført i rød skrift på hvid baggrund adskilt af dannebrogsflag i rød på hvid baggrund. dette
omfatter også brugen af varemærket med eller uden de 2 halvcirkler, der fremgår af figur-
mærket.
        dsn har solgt råstoffer i sække påført dsns navn og varemærke forud for, at dansand
a/s solgte råstoffer påtrykt dansand a/s’ navn, hvorfor det bestrides, at dsns salg for så
vidt angår salg af råstoffer i sække sker med udgangspunkt i en markedsføring, der er i strid
med god markedsføringsskik, jf. markedsføringslovens § 1. det bestrides, at dsn snylter på
dansand a/s’ markedsføringsindsats. dansand a/s har siden 1995 gjort brug af farverne
rød, sort og hvid i dansand a/s’ design og markedsføringslinje, mens dsn har anvendt far-
verne rød, hvid og sort i dsns design- og markedsføringslinje siden 1960erne og i særdeles-
hed siden 1985/1986. det er ikke korrekt, når dansand a/s gør gældende, at dsn "er be-
gyndt" at anvende varemærket i bestemte farvekom-binationer.
        dsn er berettiget til at anvende dsns selskabsnavn sammen med varemærket og
sammen med hjemmesideadressen i alle de kombinationer. det bestrides, at det er i strid
med god markedsføringsskik, at dsn markedsfører/oplyser, at man handler med "dan-sand
produkter". at dsn oplyser, at man handler med dan-sand produkter har sin naturlige år-
sag i, at selskabet, da dette blev etableret i 1985/1986 påbegyndte markedsføringen af dan-
sand produkter, herunder råstoffer i sække. netop det forhold, at der er tale om danske rå-
stoffer/produkter begrunder betegnelsen dan-sand produkter, og betegnelsen har intet med
dansand a/s at gøre. i den forbindelse gøres det gældende, at dansand a/s ikke har eneret
til eller særlige rettigheder over den pågældende betegnelse.
                                                - 14 -
       dansand a/s’ påstand 1 burde have været frafaldet, da registreringen i det centrale
virksomhedsregister blev ændret straks, da dsn blev opmærksom på denne. dsn har såle-
des ikke handlet ansvarspådragende.
       det er ikke korrekt, når dansand a/s gør gældende, at dsn angiver sig som: "dan
sand — 9656 4100". det bestrides, at dsn angiver sig på den pågældende måde, herunder på
hjemmesiden og/eller i reklamer eller lignende. tryk af varemærke på selskabets emballage
er helt naturlig og har i øvrigt historiske rødder, da der altid har stået dansand på virksom-
hedens sække og poser.
       for så vidt angår dansand a/s’ påstand nr. iv er dsn ikke er rette sagsøgte, idet det
ikke er dsns ansvar og risiko, at 3. mand, herunder ejeren af www.krak.dk eventuelt beteg-
ner dsn på en urigtig måde. i den forbindelse gøres det gældende, at både dansand a/s og
dsn på behørig vis har gjort ejeren af www.krak.dk opmærksom på fejlen. det kan ikke be-
tegnes som værende ansvarspådragende for dsn, at ejeren af www.krak.dk ikke foretager
de ændringer, som parterne ønsker. det bestrides, at dsn har handlet ansvarspådragende
ved på diverse hjemmesider at stå anført og blive beskrevet som værende "dan sand". der er
ikke tale om, at man angiver, anvender eller betegner sig som værende "dan sand". der er
derimod tale om, at ejerne af de pågældende hjemmesider genererer og indhenter oplysnin-
ger forskellige steder fra og viderekommunikerer disse oplysninger på hjemmesiderne. dsn
har ingen indflydelse på indholdet af de pågældende hjemmesider og kan ikke ændre hjem-
mesidernes indhold. i den forbindelse gøres det gældende, at det er dansand a/s, der bør
rette henvendelse til de pågældende ejere af hjemmesiderne og eventuelle anlægge sag mod
disse ejere.
       dsn markedsfører sig på lovlig og sandfærdig vis, og det bestrides, at dsn overtræder
markedsføringslovens § 1. endvidere bestrides det, at dansand a/s har lidt et tab, herunder
et tab som følge af dsns markedsføring. det bestrides, at dansand a/s’ omsætning er for-
mindsket som følge af dsns markedsføring. det bestrides ikke, at der har været et antal til-
fælde af forveksling mellem parterne, men dansand a/s har et medansvar/egen skyld her-
for, ved at have tilpasset og efterlignet dsns design- og markedsføringslinje.
sø- og handelsrettens afgørelse
                                               - 15 -
i november 1991 fik dansand a/s i erhvers- og selskabsstyrelsen registreret hovednavnet
dansand silkeborg, hvilket tidligere havde været registreret som binavn.
      i 1993 fik mogens riisager registreret et figurmærke bestående af to halvcirkler, hvor
imellem står dan sand, men således at ordene er adskilt af et dannebrogsblad. registrerin-
gen skete efter, at patentankenævnet efter indsigelse fra mogens riisager havde afslået dan
sand silkeborg a/s (nu dansand a/s) begæring om registrering af figurmærket dan sand.
      ved aftale af 30. marts 1995 mellem mogens k. riisager og dan sand silkeborg a/s gav
mogens riisager til dansand a/s en tidsubegrænset tilladelse til at anvende betegnelsen
dansand silkeborg og /eller dansand samt at lade figurmærket dansand registrere som
varemærke, alt mod et engangsvederlag på 100.000 kr.
      i 1998 omdannede mogens riisager sin virksomhed til et aktieselskab med navnet
”dan-sand nord a/s”. selskabsnavnet blev senere ændret til dsn a/s.
      herefter indledtes en række retssager mellem dansand a/s på den ene side og hen-
holdsvis mogens riisager/dsn a/s på den anden side om retten til navnet dansand/dan-
sand. ved retsforlig af 4. marts 2004 forligtes en af sagerne, således at det forbydes dsn a/s
at anvende selskabsnavnet dansand, dan-sand eller dan sand som hovednavn såvel som
binavn.
påstand 1:
dsn a/s’ registrering af dan sand dsn a/s i cvr-registreret var i strid med tidligere rets-
afgørelser og forlig. denne registrering var opretholdt til i hvert fald den 30. oktober 2013.
      af udskrift, dateret 17. marts 2014, fra cvr-registeret fremgår, at dsn a/s nu alene er
registreret med dette navn, således at dansand og kombinationer heraf ikke fremgår. på-
standen har herefter ikke aktualitet, hvorfor den afvises.
påstand 2:
efter de tidligere domme og forliget må dsn a/s ikke anvende dansand/dan-sand eller
dan sand som selskabsnavn. mogens riisager er dog fortsat berettiget til at anvende sit regi-
strerede varemærke, ligesom der ikke i de tidligere domme er gjort indskrænkninger i denne
brug. en sådan brug må imidlertid ikke medføre, at der skabes forvekslingsrisiko i relation
til dansand a/s. således som dsn a/s anvender ordet dansandprodukter på deres hjemme-
                                               - 16 -
side, findes der at foreligge en forvekslingsrisiko med produkter fra dansand a/s, hvorfor
påstand 2 tages til følge.
påstand 3:
ved dsn a/s’ brug af ”dansand” i kombination med ”dsn” og ”.com” samt brugen af
”dan-sand” i kombination med et telefonnummer fremtræder ”dansand”/”dan-sand” som
et selskabsnavn, hvilket er i strid med forliget af den 4. mats 2004. dansand a/s’ påstand 3
tages derfor til følge.
påstand 4:
ved dom af 17. marts 2004 stadfæstede vestre landsret hjørring rets dom af 18. marts 2006,
hvorefter dsn a/s skulle ændre registreringen i www.krak.dk og www.dgs.dk, hvor dns
a/s står anført med selskabsnavnet ”dan-sand nord a/s”. i enslydende breve af 28. oktober
2009 har dns a/s senest forgæves anmodet de pågældende virksomheder om at rette de re-
spektive hjemmesider. dsn a/s har således accepteret, at det er i strid med tidligere domme
at være registreret som nævnt i påstanden. uagtet dette har de pågældende virksomheder
ikke efterkommet dsn a/s’ anmodning om, at registreringen slettes, hvorfor dsn a/s i strid
med tidligere domme fortsat er registreret som dan-sand hos www.krak.dk.
       retten finder, at dsn a/s fortsat er forpligtet til at søge sine forpligtigelser efterlevet i
henhold til tidligere domme samt det indgåede forlig, og dansand a/s’ påstand om at det
pålægges dsn a/s inden 14 dage at forlange registreringerne ændret, tages derfor til følge.
påstand 5:
da dansand a/s ikke har godtgjort, at der har foreligget en markedsforstyrrelse, der har
medført et tab, samt ikke har godtgjort at have lidt et omsætningstab, frifindes dsn a/s for
påstand 5.
efter sagens udfald findes hver part at burde bære egne omkostninger.
                                     thi kendes for ret:
                                               - 17 -
påstand 1 afvises.
dsn a/s forbydes, herunder på hjemmesiden www.dansand.com, at markedsføre, at man
handler med ”dansand produkter”.
dsn a/s forbydes, herunder på hjemmesiden www.dansand.com, at angive sig som ”dsn
a/s – dansand.com” og ”dsn a/s – www.dansand.com”, ligesom det forbydes dsn a/s at
angive sig som ”dan-sand 96 56 41 00”.
dsn a/s tilpligtes inden 14 dage fra en evt. forlig eller dom at forlange registreringerne æn-
dret, således at betegnelserne ”dan-sand”, ”dan sand” og ”dansand” ikke optræder.
dsn a/s frifindes for påstand 5.
hver part bærer egne omkostninger.
 leif nygaard dircksen                  mette christensen              flemming skouboe
                                             (sign.)
                                          ___ ___ ___
                                 udskriftens rigtighed bekræftes
                          sø- og handelsretten, den 18. september 2014
